Εμμανουήλ Θεοδόσιος ντε Λα Τουρ ντ'Ωβέρν (1668-1730)

Να μη συγχέεται με τον ομώνυμο θείο του Εμμανουήλ-Θεοδόσιο ντε Λα Τουρ ντ'Ωβέρν, καρδινάλιο του Μπουγιόν. Ο Eμμανουήλ-Θεοδόσιος ντε Λα Τουρ ντ'Ωβέρν (γαλλ.: Εmmanuel Théodose de La Tour d'Auvergne, 1668 - 17 Απριλίου 1730) από τον Οίκο ντε Λα Τουρ ντ'Ωβέρν, ήταν Γάλλος ευγενής και ηγεμόνας τού κυρίαρχου δουκάτου τού Μπουγιόν. Ήταν γιος τού Γοδεφρείδου-Μαυρίκιου και της συζύγου του Mαρίας-Άννας. Νυμφεύτηκε τέσσερις φορές και απέκτησε έντεκα παιδιά.

 Ήταν ο δεύτερος γιος τού Γοδεφρείδου-Μαυρίκιου ντε Λα Τουρ ντ'Ωβέρν και της συζύγου του Mαρίας-Άννας Μαντσίνι. Ονομαζόταν πρίγκιπας τού Τυρέν, έως ότου διαδέχθηκε στο κυρίαρχο δουκάτο τού Μπουγιόν, το οποίο βρισκόταν στην κατοχή της οικογένειάς του από το 1594. Στα εξαδέλφια του συγκαταλέγονται δύο διάσημοι στρατηγοί, ο Λουδοβίκος-Ιωσήφ, δούκας τού Βαντόμ και ο Ευγένιος πρίγκιπας της Σαβοΐας, καθώς και οι πατρικοί του εξάδελφοι όπως ο Εμμανουήλ-Μαυρίκιος, δούκας του Ελμπέφ και ο Ερρίκος, δούκας του Ελμπέφ. Ο μεγαλύτερος αδελφός του Λουδοβίκος-Κάρολος ήταν ο πρίγκιπας τού Τυρέν, αλλά απεβίωσε στη μάχη τού Στέενκερκε. Πριν γίνει πρίγκιπας τού Τυρέν (κληρονόμος τού δουκάτου τού Μπουγιόν) ήταν δούκας τού Αλμπρέ. Νυμφεύτηκε τη Mαρία-Αρμάνδη ντε Λα Τρεμουάλ την 1η Φεβρουαρίου 1696 στο παρεκκλήσιο τού μεγάρου ντε Κρεκύ, στο Παρίσι. Η δεύτερη σύζυγός του Λουίζ-Φρανσουάζ-Ανζελίκ Λε Τελιέ, ήταν κόρη του Λουδοβίκου-Φραγκίσκου-Μαρί Λε Τελιέ, και ως εκ τούτου, εγγονή του μαρκήσιου τού Λουβουά. Η 3η σύζυγός του ήταν η Aνν-Μαρί-Κριστιάν ντε Σιμιάν, κόρη τού Φρανσουά ντε Σιμιάν, κόμη τού Μονσαντιέ και της Ανν-ΜΑρί Τερέζ μαρκησία ντε Γκορντέ, που απεβίωσε γεννώντας το μοναχοπαίδι τού ζεύγους. Είναι μέσω αυτής της ένωσης, που αυτός και η σύζυγός του έγιναν πρόγονοι τού δολοφονηθέντος Λουδοβίκου-Αντωνίου, δούκα του Ανγκιάν, που η γιαγιά του ήταν η Καρλόττα ντε Ροάν, σύζυγος τού Λουδοβίκου-Ιωσήφ πρίγκιπα τού Κοντέ. Διαδέχτηκε τον πατέρα του ως μεγάλος Θαλαμηπόλος της Γαλλίας. Ο θείος του ήταν ο καρδινάλιος τού Μπουγιόν και ο μεγάλος θείος του ήταν ο διάσημος υποκόμης τού Τυρέν. Από τον πρώτο του γάμο απέκτησε τρεις γιους, οι δύο μεγαλύτεροι απεβίωσαν σε βρεφική ηλικία. Τον διαδέχθηκε ο τρίτος γιος του από τον πρώτο του γάμο Κάρολος-Γοδεφρείδος ντε Λα Τουρ ντ'Ωβέρν. Η πρώτη του σύζυγος Mαρία-Αρμάνδη ντε Λα Τρεμουάλ (1677–1717) ήταν κόρη του Σαρλ-Μπελζίκ-Ολάντ ντε Λα Τρεμουάλ και της Mαντλέν ντε Κρεκύ. Παντρεύτηκαν την 1η Φεβρουαρίου 1696 και απέκτησαν επτά παιδιά: Αρμάνδη (28 Αυγούστου 1697 – 13 Απριλίου 1717), παντρεύτηκε τον Λουδοβίκο τού Μελύν, πρίγκιπα τού Eπινουά, δούκα τού Ζουαγιέζ (1694–1724). Μαρία-Μαγδαληνή (22 Οκτωβρίου 1698 - 25 Σεπτεμβρίου 1699), απεβ. σε βρεφική ηλικία. ένα τέκνο (28 Δεκεμβρίου 1699 - 30 Δεκεμβρίου 1699), απεβ. σε βρεφική ηλικία. Γοδεφρείδος-Μαυρίκιος, πρίγκιπας τού Τυρέν (4 Μαΐου 1701 -; 9 Ιανουαρίου 1705), απεβ. σε βρεφική ηλικία. Φρειδερίκος-Μαυρίκιος-Καζιμίρ, πρίγκιπας τού Τυρέν (24 Οκτωβρίου 1702 - 1 Οκτωβρίου 1723), νυμφεύτηκε τη Mαρία-Καρολίνα Σομπιέσκι, κόρη τού Ιακώβου-Λουδοβίκου Σομπιέσκι και αδελφή της Κλημεντίνας Σομπιέσκι. Απεβίωσε σε ατύχημα στο Στρασβούργο χωρίς απογόνους. Μαρία-Ορτανσία-Βικτώρια (27 Ιανουαρίου 1704 - 1741), παντρεύτηκε τον Κάρολο-Αρμάνδο-Ρενέ ντε Λα Τρεμουάλ και είχε απογόνους. Κάρολος-Γοδεφρείδος-Βίκτωρ, δούκας τού Μπουγιόν (16 Ιουλίου 1706 - 24 Οκτωβρίου 1771), νυμφεύτηκε τη χήρα τού αδερφού του Mαρία-Καρολίνα Σομπιέσκι και είχε απογόνους.Έκανε δεύτερο γάμο με τη Λουίζ-Φρανσουάζ-Ανζελίκ λε Τελιέ (απεβ. 1719), εγγονή του Λουβουά. Το ζευγάρι παντρεύτηκε στις 4 Ιανουαρίου 1718 και απέκτησε έναν γιο: Ζοφρουά-Ζιρώλ, δούκας τού Σατώ-Τιερύ (2 Ιουλίου 1719 – 29 Μαΐου 1732), απεβ. σε βρεφική ηλικία.Τρίτον, νυμφεύτηκε την Aνν-Μαρί-Κριστιάν ντε Σιμιάν (απεβ. 1722) στις 26 Μαΐου 1720. Είχαν μία κόρη: Άννα-Μαρία-Λουίζα (1 Αυγούστου 1722 - 19 Σεπτεμβρίου 1739), παντρεύτηκε τον Κάρολο ντε Ροάν, και απέκτησε κόρη την Καρλόττα ντε Ροάν.Τελευταία νυμφεύτηκε τη Λουίζα-Ερριέττα-Φραγκίσκη της Λωρραίνης (1707–1737), κόρη τού Ανν-Μαρί-Ζοζέφ της Λωρραίνης και της Mαρί-Λουίζ-Ζανίν ντε Καστίλ. Το ζευγάρι παντρεύτηκε στις 21 Μαρτίου 1725 και απέκτησε μία κόρη: Μαρία-Σοφία-Καρλόττα (20 Δεκεμβρίου 1729 - 6 Σεπτεμβρίου 1763), παντρεύτηκε τον Σαρλ-Ζυστ τού Μπωβώ, γιο τού Mάρκου ντε Μπωβώ πρίγκιπα τού Κραόν και είχε απογόνους.